CELEX: 32020R2208
Language: et
Date: 2020-12-22 00:00:00
Title: Komisjoni rakendusmäärus (EL) 2020/2208, 22. detsember 2020, Ühendkuningriigile kui sellisele kolmandale riigile osutamise kohta, millest on lubatud liitu importida heina- ja põhusaadetisi (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/21
               
            
         KOMISJONI RAKENDUSMÄÄRUS (EL) 2020/2208,
         22. detsember 2020,
         Ühendkuningriigile kui sellisele kolmandale riigile osutamise kohta, millest on lubatud liitu importida heina- ja põhusaadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 128 lõiget 1,
         ning arvestades järgmist:
         
                     (1)
                  
                  
                     Teatavad taimsed saadused, sealhulgas hein ja põhk, võivad levitada nakkavaid loomahaigusi.
                  
               
                     (2)
                  
                  
                     Määruse (EL) 2017/625 artikli 128 lõikes 2 on sätestatud elemendid, mis tuleks lisada selliste riskide ohjamiseks vajalikesse meetmetesse.
                  
               
                     (3)
                  
                  
                     Komisjoni määruse (EÜ) nr 136/2004 (2) artiklis 9 nõutakse veterinaarkontrolli kõnealuse määruse IV lisas loetletud taimsete saaduste, sealhulgas õlgede ja heina puhul. Kõnealuse määruse V lisas on loetletud riigid, millest liikmesriikidel on lubatud importida heina ja põhku, ning täpsustatud sellise impordi tingimused.
                  
               
                     (4)
                  
                  
                     Heina ja põhu CN-koodid on sätestatud komisjoni rakendusmääruse (EL) 2019/2007 (3) I lisa 12. peatükis.
                  
               
                     (5)
                  
                  
                     Kuigi komisjoni rakendusmäärusega (EL) 2019/2130 (4) tunnistati määrus (EÜ) nr 136/2004 kehtetuks, sätestati selles, et määruse (EÜ) nr 136/2004 artiklit 9 ning IV ja V lisa kohaldatakse kuni 21. aprillini 2021.
                  
               
                     (6)
                  
                  
                     Rakendusmäärust (EL) 2019/2130 kohaldatakse liitu toodava heina ja põhu suhtes. Kõnealuses rakendusmääruses on sätestatud piiripunktides heina ja põhu suhtes tehtava dokumentide, identsus- ja füüsilise kontrolli üksikasjalikud eeskirjad.
                  
               
                     (7)
                  
                  
                     Pidades silmas Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu 31. detsembril 2020, taotles Ühendkuningriik võimalust jätkata heina ja põhu eksporti liitu.
                  
               
                     (8)
                  
                  
                     Hein ja põhk kaubad, mille kaudu võib edasi kanduda risk loomade tervisele. Ühendkuningriigi praegune loomatervishoiualane olukord ei tekita siiski probleeme seoses heina ja põhu ekspordiga liitu. Seepärast on asjakohane kohaldada Ühendkuningriigist pärit heina ja põhu suhtes dokumentide, identsus- ja füüsilist kontrolli esimeses liitu saabumise piiripunktis.
                  
               
                     (9)
                  
                  
                     Ühendkuningriik on esitanud vajalikud tagatised, mis oleksid vastanud määruse (EÜ) nr 136/2004 nõuetele, et kanda kolmas riik kõnealuse määruse V lisasse ja lisada selliste kolmandate riikide loetellu, millest liikmesriikidel on lubatud importida heina ja põhku. Võttes arvesse võimalikku riski loomatervisele ja Ühendkuningriigi esitatud tagatisi, tuleks kõnealusele kolmandale riigile osutada kui kolmandale riigile, millest liikmesriikidel on lubatud importida heina ja põhku, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga.
                  
               
                     (10)
                  
                  
                     Nõukogu direktiiv 97/78/EÜ, (5) mis oli määruse (EÜ) nr 136/2004 õiguslik alus, tunnistati kehtetuks määruse (EL) 2017/625 artikli 146 lõikega 1 ning seetõttu ei saanud seda kasutada õigusliku alusena Ühendkuningriigi lisamiseks määruse (EÜ) nr 136/2004 V lisasse.
                  
               
                     (11)
                  
                  
                     Kuna määruse (EÜ) nr 136/2004 V lisas esitatud loetelu kolmandatest riikidest, millest liikmesriigid võivad importida heina ja põhku, on endiselt kohaldatav kuni 21. aprillini 2021, ei ole komisjon veel vastu võtnud ühtegi delegeeritud õigusakti kooskõlas määruse (EL) 2017/625 artikli 126 lõikega 1, et sätestada, et heina ja põhku võib liitu sisse tuua üksnes sellisest kolmandast riigist või kolmanda riigi piirkonnast, mis on kantud komisjoni poolt sel eesmärgil koostatud loetellu. Seetõttu ei saa Ühendkuningriiki vastavalt määruse (EL) 2017/625 artikli 127 lõikele 1 sellisesse loetellu kanda. Seepärast tuleks Ühendkuningriigile osutada kui kolmandale riigile, millest liikmesriikidel on lubatud importida heina ja põhku vastavalt üksikasjalikele eeskirjadele, mis käsitlevad toiminguid kaupadega, mille suhtes kohaldatakse piiripunktides ametlikku kontrolli vastavalt rakendusmäärusele (EL) 2019/2130.
                  
               
                     (12)
                  
                  
                     Kuni määruse (EÜ) nr 136/2004 V lisas esitatud loetelu asendatakse määruse (EL) 2017/625 kohaselt vastu võetava meetmega, on asjakohane lubada Ühendkuningriigist pärit heina ja põhu importi liitu. See võimaldaks kaubavahetust Ühendkuningriigiga jätkata, võttes samal ajal arvesse Ühendkuningriigi praegust loomatervise olukorda.
                  
               
                     (13)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat määrust kohaldada alates 1. jaanuarist 2021.
                  
               
                     (14)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Liitu lubatakse Suurbritanniast ja Briti krooni sõltkondade aladelt importida sealt pärinevat heina (CN-kood ex 1214 90, millele on osutatud komisjoni rakendusmääruse (EL) 2019/2007 I lisa 12. peatükis) ja põhku (CN-kood ex 1213 00 00, millele on osutatud rakendusmääruse (EL) 2019/2007 I lisa 12. peatükis).
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 95, 7.4.2017, lk 1.
         
            (2)  Komisjoni 22. jaanuari 2004. aasta määrus (EÜ) nr 136/2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (ELT L 21, 28.1.2004, lk 11).
         
            (3)  Komisjoni 18. novembri 2019. aasta rakendusmäärus (EL) 2019/2007, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses loeteludega loomadest, loomsetest saadustest, loomsest paljundusmaterjalist ning loomsetest kõrvalsaadustest ja nendest saadud toodetest ning heinast ja põhust, mille suhtes kohaldatakse piiripunktides ametlikku kontrolli, ning muudetakse otsust 2007/275/EÜ (ELT L 312, 3.12.2019, lk 1).
         
            (4)  Komisjoni 25. novembri 2019. aasta rakendusmäärus (EL) 2019/2130, millega kehtestatakse üksikasjalikud eeskirjad piiripunktides ametliku kontrolli alla kuuluvate loomade ja kaupade dokumentide, identsus- ja füüsilise kontrolli ajal ja järel tehtavate toimingute kohta (ELT L 321, 12.12.2019, lk 128).
         
            (5)  Nõukogu 18. detsembri 1997. aasta direktiiv 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).